
 A V I Z 

asupra propunerii legislative privind alocaţia suplimentară pentru 

copiii din familiile monoparentale şi majorarea alocaţiei de stat pentru

 copii şi a alocaţiei suplimentare pentru familiile cu copii


Cu adresa nr.166 din 19 iunie 2000, înregistrată sub nr.618/XVIII/19 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.



În şedinţa din 31 august 2000 Comisia juridică, de disciplină şi imunităţi a examinat propunerea legislativă şi a hotărât, cu majoritate de voturi, să o avizeze favorabil, cu recomandarea de a se ţine seama de observaţiile şi propunerile de la punctul 2 şi următoarele din avizul favorabil nr.718/04.07.2000, al Consiliului Legislativ precum şi de Punctul de vedere al Guvernului, înaintat cu adresa nr.1973/22.06.2000 de Departamentul pentru Relaţiile cu Parlamentul.


Având în vedere conţinutul juridic şi  obiectul reglementării, propunerea legislativă are caracter de lege ordinară.

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

